Értékmegőrzés a diák önkormányzati napon Fülöpön
A fülöpi diákok az iskola idei jelmondatához hűen értékmegőrzéssel is foglalkoztak a diák önkormányzati napon.
Előzetes munkaként az osztályok régi fülöpi ételrecepteket, történeteket, énekeket, játékokat gyűjtöttek és bemutatták azokat illetve azt is, akitől gyűjtötték. Feldolgozták tabló készítés formájában hazánk Nemzeti Parkjait és tudásukról Palánkay Béla erdésznek adtak számot. Az elsősegélynyújtás rejtelmeibe Lisovszki Csaba mentőtiszt avatta be Őket, valamint Ilyésné Kuprák Kornélia védőnő az egészséges életvitelüket segítette. A zsákban futást logikai játékok, találós kérdések, betűrejtvények, memóriajátékok, praktikus ötletek, képfelismerés, célba dobás követte. A lányok váltó futásban, a fiúk fociban mérhették össze erejüket. Óriási érdeklődés volt a fegyverbemutató iránt. Kreativitásukat is bemutathatták, mivel zöldségekből és gyümölcsökből kellett állat figurákat készíteni. A sokszínű aszfalt rajzversenyben sokan gyönyörködhettek. A lekváros lepényevő verseny is érdekesnek bizonyult. Az akadályok a Szilágyi dombon át a községi sportpályán folytatódtak. Délben minden résztvevő meleg babgulyást ehetett. A szülők büfével kedveskedtek a gyerekeknek. Igazán tartalmas, ötletes, értékmegőrző feladatokkal lettek gazdagabbak a fülöpi gyerekek a diáknapon, melyet egy jó hangulatú tini discóval zártak a Művelődési házban. - Boros Viktor -